Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 133

4. táblázat Ciklikus nyomás felső értéke Ph 2/3 Ph A ciklus legkisebb száma 12 000 80 000 A legnagyobb frekvencia (percenkénti terhelésváltozás) A vizsgálat alatt a palack külső felületén mért hőmérséklet nem haladhatja meg az 50 ˚C-t. A vizsgálat sikeres, ha a palack az előírt ciklusszámot eléri anélkül, hogy tömörtelenné válna. 1998/106. szám 3.4. Nyomáspróba 3.4.1. A vízzel töltött palackban a Ph érték elérésig a nyomásnak folyamatosan kell növekedni. 3.4.2. A palack addig (legalább 30 másodpercig, de legfeljebb 5 percig) marad a Ph nyomáson, amíg megállapítható, hogy a vizsgálat ideje alatt nincs nyomáscsökkenés és tömörtelenség. 3.4.3. A nyomáspróba után a palackon nem lehet maradó alakváltozás. 3.4.4. Az olyan palackok, amelyek a vizsgálati követelményeknek nem felelnek meg maradéktalanul, nem kaphatnak felügyeleti ellenőrzés igazolást. 3.5. A palack anyaghomogenitásának ellenőrzése Ennél az ellenőrzésnél azt kell megvizsgálni, hogy a palack külső felületén két tetszőleges ponton nincs-e 15 HB-nél nagyobb keménység különbség. Az ellenőrzést két keresztmetszetben — a palack nyakának és talpának közelében — négy-négy egyenletesen elosztott pontban kell elvégezni. 3.6. A gyártási tétel ellenőrzése Ennél az ellenőrzésnél keménységméréssel vagy más megfelelő eljárással azt kell meghatározni, hogy a gyártáshoz ténylegesen felhasznált anyagok minősége és a gyártás során alkalmazott hőkezelések jellemzői megfelelnek az előírásoknak és nem történt tévedés. 3.7. A palackfenék ellenőrzése A palackfenék közepén egy hosszirányú metszetet kell készíteni, a metszési felületet meg kell polírozni, és 5—10-szeres nagyítással kell megvizsgálni. A palack nem megfelelő, ha a vizsgált felületen repedések találhatók, vagy olyan nagy pórusok vagy zárványok vannak, amelyek a biztonságot csökkenthetik.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes